**Všeobecne záväzné nariadenie Obce Sklabiná č. 3/2014 o nakladaní s komunálnymi odpadmi a drobnými stavebnými odpadmi na území Obce Sklabiná**

**Vyvesené :** 27.11.2014

**Schválené:**

**Vyvesené :**

**Účinnosť:**

V š e o b e c n e   z á v ä z n é   n a r i a d e n i e  
Obce Sklabiná  
č.    1/2014 o nakladaní s komunálnymi odpadmi a drobnými stavebnými odpadmi  
na území Obce Sklabiná

Obec Sklabiná   podľa § 6 a v súlade s § 4 ods. 3 písm. g) zákona SNR č. 369/1990 Zb. o obecnom zriadení v znení neskorších zmien a doplnkov a v zmysle § 39 zákona č. 223/2001 Z. z. o odpadoch a  o zmene a doplnení niektorých zákonov v znení neskorších predpisov vydáva toto všeobecne záväzné nariadenie (ďalej len nariadenie).   
      
§ 1  
Predmet  nariadenia

1. Toto nariadenie upravuje v súlade s hierarchiou odpadového hospodárstva:  
a) podrobnosti o nakladaní s komunálnymi odpadmi a s drobnými stavebnými odpadmi vrátane biologicky rozložiteľných kuchynských a reštauračných odpadov od prevádzkovateľa kuchyne a elektroodpadov z domácností na území Obce Sklabiná (ďalej len obec),  
b) podrobnosti o spôsobe zberu a prepravy komunálnych odpadov, o spôsobe triedeného zberu komunálnych odpadov jednotlivých zložiek komunálnych odpadov, o spôsobe nakladania s drobnými stavebnými odpadmi, ako aj mieste určeného na ukladanie týchto odpadov, na zneškodňovanie odpadov a dôvody nezavedenia triedeného zberu biologicky rozložiteľných komunálnych odpadov na území obce – pre biologicky rozložiteľný kuchynský odpad od fyzických osôb - nepodnikateľov .

§ 2  
Ciele odpadového hospodárstva obce

1. Cieľom odpadového hospodárstva na území obce je:  
a) predchádzať vzniku  odpadu a obmedzovať jeho tvorbu najmä rozvojom technológií šetriacich prírodné zdroje, výrobu výrobkov, ktorá rovnako ako výsledné výrobky, čo možno najmenej zvyšuje množstvo odpadov a čo možno najviac znižuje znečistenie  
životného prostredia, vývojom vhodných metód zneškodňovania nebezpečných látok obsiahnutých v odpadoch určených na zhodnotenie,  
b) zhodnocovať odpady ich prípravou a opätovným použitím alebo inými procesmi, ktoré umožňujú získavanie druhotných surovín, ak nie je možný a účelný postup podľa písmena a),  
c) zhodnocovať odpady recykláciou získavaním druhotných surovín pre opätovné použitie, ak nie je možný a účelný postup podľa písmena a), b),  
d) využívať odpady ako zdroj energie, ak nie je možný alebo účelný postup podľa písmena a), b),c),  
e) zneškodňovať odpady spôsobom neohrozujúcim zdravie ľudí a nepoškodzujúcim životné prostredie nad mieru ustanovenú zákonom, ak nie možný a účelný postup  
podľa a), b), c), d).

§ 3  
Systém zberu komunálnych odpadov

1. Obec v rámci systému zberu odpadov:  
   a) zabezpečuje alebo umožňuje prostredníctvom oprávnených osôb zber a prepravu komunálnych odpadov vznikajúcich na jeho území za účelom ich zhodnotenia alebo zneškodnenia,  
   b) zabezpečuje zberné nádoby za odplatu a vrecia bezodplatne na zber komunálneho odpadu, zodpovedajúce systému zberu komunálnych odpadov v obci,   
   c) zabezpečuje priestor, ktorým je areál pri prevádzke obecného úradu Sklabiná č. 246, kde môžu občania odovzdávať oddelené zložky komunálnych odpadov (vrátane odpadov z obalov) v rámci triedeného zberu,  
   d) zabezpečuje podľa  potreby, najmenej dvakrát do roka zber a prepravu objemných odpadov na účely ich zhodnotenia alebo zneškodnenia, oddelene vytriedených odpadov z domácností s obsahom škodlivín a drobných stavebných odpadov.  
   2) Ak ide o odpady z obalov, obec je oprávnená uzavrieť zmluvu o spolupráci aj s osobou, ktorá si plní alebo ktorá pre iných zabezpečuje plnenie povinností podľa osobitného zákona (povinné osoby a oprávnené organizácie podľa zákon č. 119/2010Z.z. o obaloch). Pre takéto osoby sú záväzné údaje o celkových množstvách a zložení odpadov z obalov a ich podiele na vytriedených zložkách komunálnych odpadov, uvedené v programe odpadového hospodárstva obce.  
   3) Vlastníci zberných nádob sú povinní udržiavať v okolí zberných nádob poriadok a čistotu.

§ 4  
Zber zmesového komunálneho odpadu

1. Pôvodcovia a držitelia zmesového komunálneho odpadu sú povinní zbierať a ukladať odpad do nasledovných typov zberných nádob určených pre zmesový komunálny odpad:  
a) fyzické osoby žijúce v rodinných domoch a bytových domoch:  
- 110 litrové nádoby z pozinkovaného plechu alebo 120 litrové plastové nádoby  
b) právnické osoby a fyzické osoby - podnikatelia :  
- 110 litrové nádoby  z pozinkovaného plechu alebo 120 litrové plastové nádoby  
- 1100 litrové kontajnery z pozinkovaného plechu alebo 1100 litrové plastové    
   kontajnery  
- PVC vrecia  
2. Interval vývozu zmesového komunálneho odpadu  je nasledovný:  
a) od fyzických osôb žijúcich v rodinných domoch a bytových domoch - min. 1 x za dva týždenne,  
b) právnické osoby a fyzické osoby – podnikatelia si interval určí podnikateľ so súhlasom obce na základe praktických skúseností a vyprodukovaného množstva komunálneho odpadu.             
3. Povolený počet zberných nádob na zber zmesového komunálneho odpadu:  
a) pri rodinných domoch spravidla 1 ks pre každých 5 platiacich osôb žijúcich v    spoločnej nehnuteľnosti, ktorí v nej majú trvalý alebo prechodný pobyt,  
b) pri bytových domoch spravidla 1 ks pre každú bytovú jednotku,  
c) pre fyzické osoby podnikateľov alebo právnické osoby množstvo nádob vyplýva z  
potrieb jednotlivých subjektov.  
4. Zberné nádoby na zmesový komunálny odpad pri rodinných domoch musia byť umiestnené na nehnuteľnosti vo vlastníctve užívateľa zbernej nádoby, prípadne na existujúcich miestach na to upravených. V dňoch zberu zmesového komunálneho odpadu       môžu byť zberné nádoby uložené na  verejnom priestranstve (napr. chodník, okraj miestnej komunikácie) na dobu nevyhnutnú na ich vyprázdnenie. V ostatných prípadoch (napr. pri bytových domoch, prevádzkach podnikateľov, objektoch vo vlastníctve štátu, obce a pod.) existujúce miesta na umiestnenie zberných nádob zostávajú zachované.  
5. Nové miesta na umiestnenie zberných nádob je možné vytvoriť len so súhlasom obce. Toto miesto musí byť zvolené tak, aby sa zohľadnili vhodné donáškové a odstupové vzdialenosti pri zbere odpadu a zároveň hygienické a estetické podmienky.

§ 5  
Triedený zber komunálnych odpadov

1. Obec zabezpečuje zber a prepravu oddelených zložiek komunálneho odpadu od fyzických osôb na účely ich zhodnotenia prípadne zneškodnenia:  
a) celoročne  prostredníctvom zberných nádob, vriec a zberného miesta  
- papier a lepenku (vrátane odpadov z obalov)  
- plasty (vrátane odpadov z obalov)  
- sklo (vrátane odpadov z obalov)  
- kovy (vrátane odpadov z obalov)  
- biologicky rozložiteľné komunálne odpady  
b) dvakrát do roka prostredníctvom mobilného zberu a celoročne prostredníctvom     zberného miesta  
- objemný odpad  
- oddelene vytriedené odpady z domácností s obsahom škodlivín  
- drobné stavebné odpady  
c) celoročne  prostredníctvom vriec - textil (šatstvo a obuv),  
2. Pôvodcovia a držitelia (fyzické osoby) oddelených zložiek komunálneho odpadu sú povinní zbierať a ukladať tieto zložky do nasledovných typov zberných nádob:  
a) pri rodinných domoch  
- papier a lepenka (vrátane odpadov z obalov) zviazané do balíkov  
- plasty (vrátane odpadov z obalov)  modré vrecia  
- sklo (vrátane odpadov z obalov)   zber do kontajnera v areáli prevádzky obecného úradu   
- kovy (vrátane odpadov z obalov)   areál prevádzky obecného úradu  
- textil (šatstvo a obuv)  do čiernych vriec areál prevádzky obecného úradu .  
3. Interval vývozu oddelených zložiek komunálneho odpadu je nasledovný:  
a) od fyzických osôb žijúcich v rodinných domoch a bytových domoch

- papier - podľa potreby minimálne 2 krát ročne

- plasty – každých 6 týždňov

- sklo – podľa potreby dovoz do areálu prevádzky obecného úradu

- kovy podľa potreby dovoz do areálu obecného úradu resp. nahlásenie na obecný úrad

4. Obec zabezpečuje zber oddelených zložiek komunálneho odpadu od právnických osôb  
a fyzických osôb - podnikateľov na účely ich zhodnotenia prípadne zneškodnenia:  
a) celoročne  v areáli prevádzky obecného úradu, kam môže podnikateľ oddelené zložky komunálneho odpadu osobne doniesť,  
b) celoročne  prostredníctvom oprávnenej osoby, ktorá oddelené zložky komunálneho odpadu bude odoberať od podnikateľa na základe podmienok určených v zmluve o odber oddelených zložiek komunálneho odpadu podpísanej medzi podnikateľom a oprávnenou osobou.

§ 6  
Zber drobného stavebného odpadu

1. Drobné stavebné odpady (ďalej len DSO) sú komunálne odpady z bežných udržiavacích prác zabezpečovaných fyzickou osobou – nepodnikateľom, ktoré nepresiahnu viac ako  
      1 m3 ročne od jednej fyzickej osoby.  
2. Medzi DSO patria v malom množstve zmesi betónu, tehál, obkladačiek, dlaždíc, omietok a rôznych stavebných zmesí.  
3. Fyzická osoba – nepodnikateľ, ktorá si platí poplatok za komunálne odpady a drobné stavebné odpady na území Obce Sklabiná  je povinná:  
a) nahlásiť drobný stavebný odpad, ktorého odvoz zabezpečí obec,  
b) predložiť oznámenie o splnení si ohlasovacej povinnosti k stavebným úpravám alebo drobnej stavbe, ďalej doklad totožnosti pôvodcu alebo doklad, ktorým sa tretia osoba preukáže o oprávnení  nakladať s týmto odpadom za pôvodcu,  
4. Obec zabezpečí zber DSO podľa potreby priamo od fyzických osôb – nepodnikateľov spred ich rodinných a bytových domov. Presný dátum zberu sa občanom vždy vopred oznámi.  
5. Nakladenie s DSO je pre pôvodcu odpadu podľa ods. 3 a 4 bezplatné.  
6. Počas stavebných prác je držiteľ DSO povinní zhromažďovať odpad v kontajneri, ktorý k rodinnému domu alebo bytovému domu pristaví obecný úrad. Voľne je DSO možné zhromažďovať len dočasne a to bezpečným spôsobom mimo verejného priestranstva alebo na verejnom priestranstve výlučne na základe súhlasu obce s užívaním verejného priestranstva.  
7. Pôvodca odpadu, ktorým je právnická osoba alebo fyzická osoba – podnikateľ alebo fyzická osoba – nepodnikateľ, ktorá vyprodukuje viac ako 1 m3 DSO ročne, je povinný zabezpečiť si prepravu a zneškodnenie odpadu osobitne na vlastné náklady a to na  Regionálnej skládke  Veľký Krtíš, lokalita PRIEMSTAV.

§ 7  
Zber biologicky rozložiteľného komunálneho odpadu

1. Pod biologicky rozložiteľný komunálny odpad (ďalej len BRKO) spadá:  
a) biologicky rozložiteľný odpad zo záhrad, parkov vrátane odpadu z cintorínov – tzv. zelený biologický rozložiteľný odpad (ďalej len zelený odpad),  
b) biologicky rozložiteľný kuchynský a reštauračný odpad prevádzkovateľa kuchyne   
c) jedlé oleje a tuky.  
2. Každý pôvodca je povinný triediť  zelený odpad oddelene od ostatných druhov odpadov a zabezpečiť jeho skompostovanie alebo podobné zhodnotenie vo vlastných alebo užívaných priestoroch a objektoch. Ak to nie je preukázateľne možné, zabezpečiť jeho zneškodnenie prostredníctvom oprávnenej osoby.  
3. Obec zabezpečí podľa harmonogramu vývozu zber  zeleného odpadu bezodplatne, priamo od fyzických osôb – nepodnikateľov spred  ich rodinných a bytových domov. Zber sa uskutoční od jari až do jesene. Mimo harmonogramu vývozu si občan nahlási zelený odpad, ktorý mu bude vyvezený, ale už za odplatu.

4. Obec na základe § 39 ods. 18 písm. b) bod 3. zákona č. 223/2001 Z. z. o odpadoch a o zmene a doplnení niektorých zákonov v znení neskorších zmien a doplnkov nezavádza vykonávanie triedeného zberu komunálnych odpadov pre biologicky rozložiteľné komunálne odpady, konkrétne pre biologicky rozložiteľný kuchynský odpad od fyzických osôb - nepodnikateľov, nakoľko je to pre obec ekonomicky neúnosné.

5. Jedlé oleje a tuky môže pôvodca odpadu, fyzická osoba – nepodnikateľ odovzdať:  
a) celoročne v areály prevádzky obecného úradu.  
6. Jedlé oleje a tuky musí pôvodca odpadu, právnická osoba alebo fyzická osoba – podnikateľ odovzdať len oprávnenej osobe, s ktorou musí mať uzatvorenú zmluvu.

§ 8  
Zber objemného odpadu

1. Pôvodca objemného odpadu, fyzická osoba – nepodnikateľ, ktorá si platí poplatok za komunálne odpady a drobné stavebné odpady na území Obce Sklabiná je povinná:  
a) nahlásiť na obecný úrad objemný odpad, ktorého odvoz zabezpečí obec.  
b) riadiť sa pokynmi obsluhy a umiestniť objemný odpad do kontajnera.  
2. Obec zabezpečí  zber objemného odpadu podľa potreby priamo od fyzických osôb – nepodnikateľov spred ich rodinných a bytových domov. Zber sa uskutoční podľa potreby (nahlásenia občanmi na obecný úrad), presný dátum zberu sa občanom vždy vopred oznámi.  
3. Pôvodca odpadu, ktorým je právnická osoba alebo fyzická osoba – podnikateľ, je povinný zabezpečiť si prepravu a zneškodnenie objemného odpadu osobitne na vlastné náklady a to na  Regionálnej skládke  Veľký Krtíš, lokalita: PRIEMSTAV.

§ 9  
Zber oddelene vytriedených zložiek komunálneho odpadu s obsahom škodlivín

1. Obec zabezpečí od fyzických osôb – nepodnikateľov zber oddelene  vytriedených zložiek komunálneho odpadu  s obsahom škodlivín prostredníctvom oprávnenej osoby dvakrát do roka (podľa potreby) formou mobilného zberu. Presný termín zberu, stanovištia odberu, časový interval odberu i druhy odpadov, ktoré budú oprávnenou osobou odoberané sa občanom vždy vopred oznámi.

2. Batérie, akumulátory a opotrebované motorové oleje môžu fyzické osoby – nepodnikatelia odovzdať počas celého roka  na  čerpacej stanici PHM  Slovnaft, na Ul. B . Nemcovej. Batérie a akumulátory je držiteľ povinný uložiť len do špeciálnej  zbernej nádoby určenej na  zber  odpadových batérií a akumulátorov, olej do sudov na zber opotrebovaných motorových olejov.

§ 10  
Zber elektroodpadu

1. Pôvodca elektroodpadu, fyzická osoba – nepodnikateľ, ktorá si platí poplatok za komunálne odpady a drobné stavebné odpady na území Obce Sklabiná je povinný takýto odpad nahlásiť na obecný úrad, ktorý oznámi občanom termín jeho zberu.

2. Obec zabezpečí (podľa potreby) minimálne dvakrát do roka zber elektroodpadu priamo od  fyzických osôb – nepodnikateľov spred ich rodinných a bytových domov. Presný dátum zberu sa občanom vždy vopred oznámi.

§ 11  
Miestny poplatok

1. Obec vyberá miestny poplatok za komunálne odpady a drobné stavebné odpady, ktoré vznikli na území obce (v zmysle zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov).  
2. Podrobnú úpravu vyberania miestneho poplatku podľa ods. 1 upravuje VZN Obce Sklabiná o miestnom poplatku za komunálne odpady a drobné stavebné odpady na území Obce Sklabiná.

§ 12  
Obec vo veciach štátnej správy odpadového hospodárstva

1. Prejednáva priestupky v odpadovom hospodárstve a ukladá pokuty za priestupky v zmysle príslušných ustanovení zákona č. 223/2001 Z. z. o odpadoch a o zmene a doplnení niektorých zákonov v znení neskorších zmien a doplnkov.  
2. Poskytuje držiteľovi odpadu informácie o umiestnení a o činnosti zariadení na nakladanie  s odpadmi na území obce.  
§ 13  
Záverečné ustanovenia

1. Dňom nadobudnutia účinnosti tohto VZN sa ruší  VZN  Obce Sklabiná  č. 2/2006 o nakladaní s komunálnymi odpadmi a drobnými stavebnými odpadmi na území Obce Sklabiná, ktoré nadobudlo účinnosť 10.12. 2006, Dodatok č. 1 k VZN č. 2/2006 o nakladaní s komunálnymi odpadmi a drobnými stavebnými odpadmi, ktorý bol schválený obecným zastupiteľstvom 02.12.2009

2. Toto VZN bolo schválené Obecným zastupiteľstvom v Sklabinej   dňa 12.12. 2014 a bolo vyhlásené vyvesením v úradnej tabuli obce dňa 15.12. 2014. Nariadenie  nadobúda účinnosť  dňom 01.01. 2015.

                                                                            Bc. Kálovcová Marta    v.r.      
                                                                            starostka obce